A napkeleti bölcsek látogatása

	

 HYPERLINK "http://www.biblia.hu/muv_jkm/hq/jkm_h_07.jpg" \t "_blank" 
[image: image1.jpg]




	   


	 
Rogier van der Weyden: A napkeleti bölcsek, részlet
Lásd a 4. kép leírását (Eseményrend: 12., I. térkép/1.)
 
	

	   A templomi bemutatás után jelentek meg a napkeleti bölcsek. A görög szó - mágus - eredetileg bölcset, papot, csillagászt (tehát nem királyokat) jelent. E vagyonos és művelt emberek ismerhették az egykori mezopotámiai próféta, Bálám jövendölését: "...csillag származik Jákóbból és királyi pálca támad Izraelből" (IV. Móz. 24:17). Valószínűleg e kijelentés alapján figyelték meg a Messiás-királyt jelző csillag feltűnését. Kutató keresésüket a Szentlélek segítette.
   Elindultak a nagy utazásra. Mikor Jeruzsálembe megérkeztek, kérdezősködésükre érdeklődés támadt. Heródes felháborodott, féltékeny gyűlölet támadt benne.
   

   
   
   A papok és írástudók Heródes kérdésére azonnal feleltek. A Messiás születési helyét Mikeás próféta alapján Betlehemben jelölték meg (Mik. 5:2). Hatalmas Messiás-várás volt abban az időben, de a papok önteltségükben nem tudták elképzelni, hogy Isten őket megkerülve, tudtuk nélkül cselekedne. Lelki vakságuk alkalmatlanná tette őket arra, hogy a Szentlélek által adott világosságot befogadják.
   Heródes cselhez folyamodott, hogy megtudja a gyermek pontos tartózkodási helyét. Azt hazudta, hogy ő is hódolni akar a zsidók királyának, valójában azonban meg akarta gyilkoltatni.
   A képrészleten a bölcseket láthatjuk, akik ajándékot visznek a családnak: aranyat, tömjént (illatos füstölőszert), mirhát (értékes gyantát). Az akkori szokások alapján ezek királynak járó adományok voltak. A Biblia szerint valóban az ég és a föld királya előtt hódoltak. Hitükkel meglátták a védtelen csecsemőben Isten ajándékát, a megváltás ígéretét, az emberiség fájó szenvedéseire a hiánytalan megoldást.
   A bölcsek azokat jelképezik, akik sokak közönye ellenére felismerik, megbecsülik és hálával fogadják a Krisztusban adott nagy ajándékot. A pogány világot is képviselik. Érkezésük jelezte, hogy nemcsak Izraelnek fontos a Messiás-király születése, hanem a föld minden népének és minden emberének. Isten nem személyválogató, szeretete mindenkire kiárad!
   
   
   KÉRDÉSEK:
   
   1. Mi indította a bölcseket Krisztus megkeresésére?
   2. Miért nem mentek a papok a bölcsekkel Betlehembe?
   3. Milyen hazugsággal akarta Heródes kideríteni Jézus hollétét?
   4. Milyen jelképes jelentései vannak az előkelő emberek látogatásának?


